b'\n_START_ARTICLE_\nBarbova pala\xc4\x8da, Ljubljana\n_START_SECTION_\nOpis\n_START_PARAGRAPH_\nPala\xc4\x8do je za grofa Jo\xc5\xa1ta Vajkarda Barbo Waxensteina v letih 1755 do 1756 zgradil arhitekt Matija Perski. Stavba je zgrajena po zgledu dunajskih pala\xc4\x8d._NEWLINE_Stavba je bila postavljena na novo. Fasada je poudarjena s pilastri, razko\xc5\xa1nimi kapiteli in z okrasjem oken v treh oseh srednjega rizalita. Atika z nizkimi okni je oblikovana po zgledu dunajskega baroka. Notranjost ima razko\xc5\xa1no triramno stopni\xc5\xa1\xc4\x8de s polkro\xc5\xbenima ramama. Skozi, v prvo nadstropje segajo\xc4\x8di kamniti portal, so vozile ko\xc4\x8dije do stopni\xc5\xa1\xc4\x8da in naprej na dvori\xc5\xa1\xc4\x8de s hlevi. V ohranjeni ni\xc5\xa1i na nasprotni strani dvori\xc5\xa1\xc4\x8da je nekdaj stala plastika in poudarjala glavno os.'